**Alle fortjener en god start som SADF Fodplejer**

Er du nyuddannet fodplejer og synes du, der er mange ting at holde styr på og sætte sig ind i?

Så kan du få en SADF-Mentor med på sidelinjen i din opstartsfase.

Som SADF-Novice bliver du tilkoblet et erfarent medlem – en SADF Mentor, der ønsker at hjælpe dig godt i gang med din egen forretning, og som du kan spare med i opstartsfasen som SADF Fodplejer.

At være SADF-Novice betyder, at du kan stille spørgsmål til eksempelvis:

* Praktiske emner omkring fodplejen, konkrete behandlingsteknikker, instrumentlærer, cremer, aflastninger, klinik/udebehandlinger mm.
* Klinikdrift, annoncering, reklame, hjemmeside og SoMe
* Booking- og regnskabssystemer
* Indkøb af klinikinventar og indretning af klinik
* Indkøb af andre varer end fodplejerelaterede emner.
* Revisor bistand, forsikringer, lokaleleje mm.
* Og mange andre spørgsmål, som der kan komme hen ad vejen…

At være SADF Mentor er en frivillig ordning, der bygger på gensidig tillid mellem SADF-Novicen og den tildelte SADF-Mentor, hvor I to parter indbyrdes aftaler hvor ofte, hvornår, hvordan og hvor henne møderne skal finde sted – fysiske eller digitalt. Du kan som SADF-Novice altid frasige dig ordningen lige så vel, som SADF-Mentoren kan frasige sig SADF-Novice uden yderligere begrundelse.

For at kunne være SADF Mentor, så er det en nødvendighed at denne selv har nogle års erfaring som forplejer med sig, for at kunne give den bedste støtte til SADF-Novicen.

Obs. Det er vigtigt at pointere, at der ikke kan stilles nogen forventning om eller krav til, at den tildelte SADF-Mentor skal kunne svare uddybende på alle de spørgsmål, ej heller kan en SADF-Mentor stilles til juridisk ansvar for de råd og anbefalinger denne måtte give videre til et nyt medlem. Men som SADF Mentor har denne selv en del erfaring med sig i bagagen, som skulle kunne lede hen til den eller de personer, der måske kan give det konkrete svar for SADF Novicen. Deslige er der gensidig tavshedspligt omkring både Novicen og Mentorens firmarelaterede og personlige forhold, som forventes overholdt af begge parter.

For at finde en egnet SADF Mentor skal du udfylde nedenstående spørgsmål i skemaet og eventuelt selv tilføje, hvis du tænker andet kan have relevans for at finde en egnet SADF Mentor. Skemaet sender du til lisbeth@danskefodplejere.dk og hun sørger for løbende at fordele novicerne mellem mentorerne.

Vi ser frem til at høre fra dig.

De bedste hilsner fra bestyrelsen i SADF

**SADF Novice** - Oplysningsskema

Navn:

Adresse:

Telefonnummer:

Mail:

Hjemmeside:

Facebook/Instagram/andet SoMe:

Har du en anden uddannelse eller kompetencer, som du anvender som SADF Fodplejer?

Er du fuld/deltids SADF Fodplejer?

Er du udekørende SADF Fodplejer?

Tilbyder du wellness-behandlinger eller andet?

Hvilke områder søger du hjælp til?

Vil du tage på hjemmebesøg hos SADF Mentoren?